# metadata.dc.description.abstract[].value
QUAN ARRIBA LA PRIMAVERA MOLTS INDRETS DE CATALUNYA s"omplen amb la xiscladissa de les orenetes que vénen de l"Àfrica, on han anat a passar l"hivern. Fa temps que es coneix amb cert detall el mecanisme que utilitzen els ocells migradors per orientar-se. Però hi ha altres animals que també migren dels quals encara es desconeixen els mecanismes d"orientació. Uns dels més famosos per les seves migracions són les papallones monarca (Danaus plexippus), tant per l"enorme quantitat d"aquests insectes lepidòpters que migren simultàniament, que fa que el cel s"enfosqueixi, com pel llarg recorregut que fan, de milers de quilòmetres. A la tardor (setembre i octubre) les papallones monarca d"Occident realitzen el seu viatge de migració des del Canadà fins a la costa de Califòrnia, als Estats Units, per passar l"hivern en petits boscos d"eucaliptus. Les papallones monarca d"orient viatgen al centre de Mèxic per passar l"hivern als boscos d"oyamel i pi per sobre dels 3.000 metres als estats de Mèxic i Michoacán.

# metadata.dc.relation.ispartof[].value
Ara Diumenge - Suplement del Diari Ara, 2014, p. 22

# metadata.dc.rights[].value
(c) Edició de Premsa Periòdica Ara, 2014

# metadata.dc.source[].value
Divulgació i Premsa (Genètica, Microbiologia i Estadística)